CELEX: 32008R0303
Language: el
Date: 2008-04-02
Title: Κανονισμός (ΕΚ) αριθ. 303/2008 της Επιτροπής, της 2ας Απριλίου 2008 , για τη θέσπιση, σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, ελάχιστων απαιτήσεων και των όρων αμοιβαίας αναγνώρισης για την πιστοποίηση εταιρειών και προσωπικού όσον αφορά το σταθερό εξοπλισμό ψύξης, κλιματισμού και αντλιών θερμότητας που περιέχει ορισμένα φθοριούχα αέρια θερμοκηπίου (Κείμενο που παρουσιάζει ενδιαφέρον για τον ΕΟΧ)

3.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/3
            
         
      ΚΑΝΟΝΙΣΜΌΣ (ΕΚ) αριθ. 303/2008 ΤΗΣ ΕΠΙΤΡΟΠΉΣ
   
   της 2ας Απριλίου 2008
   για τη θέσπιση, σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, ελάχιστων απαιτήσεων και των όρων αμοιβαίας αναγνώρισης για την πιστοποίηση εταιρειών και προσωπικού όσον αφορά το σταθερό εξοπλισμό ψύξης, κλιματισμού και αντλιών θερμότητας που περιέχει ορισμένα φθοριούχα αέρια θερμοκηπίου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, της 17ης Μαΐου 2006, για ορισμένα φθοριούχα αέρια θερμοκηπίου (1), και ιδίως το άρθρο 5 παράγραφος 1,
   Εκτιμώντας τα ακόλουθα:
   
               (1)
            
            
               Για τους σκοπούς των απαιτήσεων του κανονισμού (ΕΚ) αριθ. 842/2006, είναι αναγκαίο να θεσπιστούν κανόνες για τα προσόντα του προσωπικού που ασκεί δραστηριότητες στους χώρους λειτουργίας εξοπλισμού που περιέχει ορισμένα φθοριούχα αέρια θερμοκηπίου, δραστηριότητες οι οποίες θα μπορούσαν να επηρεάσουν τυχόν διαρροές τους.
            
         
               (2)
            
            
               Είναι σκόπιμο να προβλεφθούν διαφορετικές κατηγορίες πιστοποιημένου προσωπικού, προκειμένου το προσωπικό να έχει τα προσόντα που απαιτούνται για τις δραστηριότητες που ασκεί και, παράλληλα, να αποφεύγονται επιβαρύνσεις με δυσανάλογο κόστος.
            
         
               (3)
            
            
               Πρέπει να επιτρέπεται στα μέλη του προσωπικού τα οποία δεν έχουν ακόμη πιστοποιηθεί αλλά έχουν εγγραφεί σε σχετικό κύκλο μαθημάτων, να ασκούν, για περιορισμένη χρονική περίοδο, τις δραστηριότητες για τις οποίες απαιτείται η εν λόγω πιστοποίηση, ούτως ώστε να αποκτήσουν τις πρακτικές δεξιότητες που είναι αναγκαίες για τις εξετάσεις, υπό την προϋπόθεση ότι επιβλέπονται από πιστοποιημένα μέλη του προσωπικού.
            
         
               (4)
            
            
               Πρέπει να επιτρέπεται στα μέλη του προσωπικού που έχουν τα προσόντα για να εκτελούν εργασίες σκληρής ετερογενούς συγκόλλησης, μαλακής ετερογενούς συγκόλλησης και αυτογενούς συγκόλλησης να ασκούν τις εν λόγω εξειδικευμένες δραστηριότητες στο πλαίσιο μιας από τις δραστηριότητες για τις οποίες απαιτείται πιστοποίηση, υπό την προϋπόθεση ότι επιβλέπονται από πιστοποιημένα μέλη του προσωπικού.
            
         
               (5)
            
            
               Η οδηγία 2002/96/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού (ΑΗΗΕ) (2) θεσπίζει τεχνικές απαιτήσεις για τις εταιρείες που αναλαμβάνουν την επεξεργασία και αποθήκευση αποβλήτων συσκευών σε εγκαταστάσεις επεξεργασίας, συμπεριλαμβανομένου, μεταξύ άλλων, του εξοπλισμού ψύξης, κλιματισμού και αντλιών θερμότητας. Το επίπεδο προσόντων που απαιτείται για το προσωπικό που είναι επιφορτισμένο με την ανάκτηση του ψυκτικού μέσου στις εν λόγω εγκαταστάσεις είναι κατώτερο από το απαιτούμενο επίπεδο για το προσωπικό που εκτελεί τις ίδιες εργασίες επιτόπου, λόγω της ύπαρξης αυτόματου εξοπλισμού ανάκτησης στις εγκαταστάσεις επεξεργασίας και παροπλισμού ψυκτικού εξοπλισμού.
            
         
               (6)
            
            
               Ορισμένα κράτη μέλη δεν διαθέτουν επί του παρόντος συστήματα αξιολόγησης ή πιστοποίησης. Ως εκ τούτου, πρέπει να παρασχεθεί στο προσωπικό και στις εταιρείες περιορισμένος χρόνος για να αποκτήσουν πιστοποιητικό.
            
         
               (7)
            
            
               Προκειμένου να αποφευχθεί κάθε άσκοπη διοικητική επιβάρυνση, πρέπει να επιτραπεί η δημιουργία συστήματος πιστοποίησης βασιζόμενου στα υφιστάμενα συστήματα αξιολόγησης, υπό την προϋπόθεση ότι οι καλυπτόμενες δεξιότητες και γνώσεις, καθώς και το αντίστοιχο σύστημα αξιολόγησης ανταποκρίνονται στα ελάχιστα πρότυπα που προβλέπονται από τον παρόντα κανονισμό.
            
         
               (8)
            
            
               Οι εξετάσεις συνιστούν αποτελεσματικό μέσο ελέγχου της ικανότητας υποψηφίου να εκτελεί σωστά τις εργασίες οι οποίες ενδέχεται να προκαλέσουν, κατά τρόπο άμεσο, διαρροή, καθώς και εκείνες οι οποίες ενδέχεται να προκαλέσουν έμμεσα διαρροή.
            
         
               (9)
            
            
               Προκειμένου να καταστεί δυνατή η κατάρτιση και πιστοποίηση του προσωπικού το οποίο ήδη εργάζεται στους τομείς που καλύπτονται από τον παρόντα κανονισμό, χωρίς να διακόψει την επαγγελματική δραστηριότητά του, είναι αναγκαίο να προβλεφθεί κατάλληλη ενδιάμεση περίοδος κατά την οποία η πιστοποίηση θα στηρίζεται στα υφιστάμενα συστήματα αξιολόγησης και στην επαγγελματική πείρα.
            
         
               (10)
            
            
               Οι επίσημοι φορείς αξιολόγησης και πιστοποίησης οφείλουν να διασφαλίζουν τη συμμόρφωση με τις ελάχιστες απαιτήσεις που καθορίζονται στον παρόντα κανονισμό, συμβάλλοντας, κατ’ αυτό τον τρόπο, στην αποδοτική και αποτελεσματική αμοιβαία αναγνώριση των πιστοποιητικών ανά την Κοινότητα.
            
         
               (11)
            
            
               Η αμοιβαία αναγνώριση δεν πρέπει να εφαρμόζεται στα προσωρινά πιστοποιητικά, δεδομένου ότι οι απαιτήσεις απόκτησης των εν λόγω πιστοποιητικών ενδέχεται να είναι σημαντικά χαμηλότερου επιπέδου από τις ισχύουσες απαιτήσεις σε ορισμένα κράτη μέλη.
            
         
               (12)
            
            
               Οι πληροφορίες για το σύστημα πιστοποίησης με το οποίο εκδίδονται πιστοποιητικά υποκείμενα σε αμοιβαία αναγνώριση πρέπει να κοινοποιούνται στην Επιτροπή με τη μορφή που ορίζει ο κανονισμός (ΕΚ) αριθ. 308/2008 της Επιτροπής, της 2ας Απριλίου 2008, για τον καθορισμό, σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, της μορφής κοινοποίησης των προγραμμάτων κατάρτισης και πιστοποίησης των κρατών μελών (3). Πρέπει να κοινοποιούνται στην Επιτροπή πληροφορίες για τα προσωρινά συστήματα πιστοποίησης.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συνεστήθη δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου (4),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει τις ελάχιστες απαιτήσεις για την πιστοποίηση που αναφέρονται στο άρθρο 5 παράγραφος 1 του κανονισμού (ΕΚ) αριθ. 842/2006, όσον αφορά το σταθερό εξοπλισμό ψύξης, κλιματισμού και αντλιών θερμότητας που περιέχει ορισμένα φθοριούχα αέρια θερμοκηπίου, καθώς και τους όρους αμοιβαίας αναγνώρισης των πιστοποιητικών που εκδίδονται σύμφωνα με τις εν λόγω απαιτήσεις.
   Άρθρο 2
   Πεδίο εφαρμογής
   1.   Ο παρών κανονισμός εφαρμόζεται στο προσωπικό που ασκεί τις ακόλουθες δραστηριότητες:
   
               α)
            
            
               έλεγχος για διαρροές των εφαρμογών που περιέχουν 3 ή περισσότερα kg φθοριούχων αερίων θερμοκηπίου, καθώς και των εφαρμογών που περιέχουν 6 ή περισσότερα kg φθοριούχων αερίων θερμοκηπίου σε ερμητικώς σφραγισμένα συστήματα τα οποία φέρουν τη σχετική επισήμανση·
            
         
               β)
            
            
               ανάκτηση·
            
         
               γ)
            
            
               εγκατάσταση·
            
         
               δ)
            
            
               συντήρηση ή εξυπηρέτηση.
            
         2.   Ο παρών κανονισμός εφαρμόζεται επίσης στις εταιρείες που ασκούν τις ακόλουθες δραστηριότητες:
   
               α)
            
            
               εγκατάσταση·
            
         
               β)
            
            
               συντήρηση ή εξυπηρέτηση.
            
         3.   Ο παρών κανονισμός δεν εφαρμόζεται στις δραστηριότητες παραγωγής και επισκευής που ασκούνται στον τόπο παραγωγής σταθερού ψυκτικού εξοπλισμού, εξοπλισμού κλιματισμού και αντλιών θερμότητας που περιέχουν φθοριούχα αέρια θερμοκηπίου.
   Άρθρο 3
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   
               1.
            
            
               ως «εγκατάσταση», νοείται η σύνδεση τουλάχιστον δύο τεμαχίων εξοπλισμού ή κυκλωμάτων που περιέχουν ή προορίζονται να περιέχουν ως ψυκτικό μέσο φθοριούχο αέριο θερμοκηπίου, με σκοπό τη συναρμολόγηση συστήματος στον ίδιο τον τόπο λειτουργίας του, συμπεριλαμβανομένων των εργασιών με τις οποίες ψυκτικοί αγωγοί συστήματος συνδέονται για να αποτελέσουν κύκλωμα ψύξης, ανεξαρτήτως της ανάγκης πλήρωσης του συστήματος μετά τη συναρμολόγηση·
            
         
               2.
            
            
               ως «συντήρηση ή εξυπηρέτηση» νοούνται όλες οι δραστηριότητες, πλην της ανάκτησης και των ελέγχων για διαρροές που ορίζονται στο άρθρο 2 παράγραφος 14 και στο άρθρο 3 παράγραφος 2 του κανονισμού (ΕΚ) αριθ. 842/2006, αντιστοίχως, οι οποίες απαιτούν παρέμβαση στα συστήματα που περιέχουν ή προορίζονται να περιέχουν φθοριούχα αέρια θερμοκηπίου· ειδικότερα, οι δραστηριότητες τροφοδότησης του συστήματος με φθοριούχα αέρια θερμοκηπίου, απομάκρυνσης ενός ή περισσοτέρων τεμαχίων του κυκλώματος ή του εξοπλισμού, επανασυναρμολόγησης δύο ή περισσοτέρων τεμαχίων του κυκλώματος ή του εξοπλισμού, καθώς και επισκευής μετά από διαρροή.
            
         Άρθρο 4
   Πιστοποίηση του προσωπικού
   1.   Το προσωπικό που ασκεί τις δραστηριότητες του άρθρου 2 παράγραφος 1 είναι κάτοχος πιστοποιητικού που αναφέρεται στο άρθρο 5 ή στο άρθρο 6 για την αντίστοιχη κατηγορία, όπως ορίζεται στην παράγραφο 2 του παρόντος άρθρου.
   2.   Τα πιστοποιητικά που βεβαιώνουν ότι ο κάτοχος πληροί τις απαιτήσεις για την άσκηση μιας ή περισσοτέρων από τις δραστηριότητες του άρθρου 2 παράγραφος 1, χορηγούνται για τις ακόλουθες κατηγορίες προσωπικού:
   
               α)
            
            
               οι κάτοχοι πιστοποιητικού της κατηγορίας Ι μπορούν να ασκούν όλες τις δραστηριότητες που προβλέπονται στο άρθρο 2 παράγραφος 1·
            
         
               β)
            
            
               οι κάτοχοι πιστοποιητικού της κατηγορίας II μπορούν να ασκούν τις δραστηριότητες που προβλέπονται στο άρθρο 2 παράγραφος 1 στοιχείο α), υπό την προϋπόθεση ότι αυτές δεν απαιτούν παρέμβαση στο κύκλωμα ψύξης το οποίο περιέχει φθοριούχα αέρια θερμοκηπίου. Οι κάτοχοι πιστοποιητικού της κατηγορίας II μπορούν να ασκούν τις δραστηριότητες του άρθρου 2 παράγραφος 1 στοιχεία β), γ) και δ), όσον αφορά τον εξοπλισμό ψύξης, κλιματισμού και αντλιών θερμότητας που περιέχει λιγότερο από 3 kg ή, στην περίπτωση των ερμητικώς σφραγισμένων συστημάτων που φέρουν τη σχετική επισήμανση, λιγότερο από 6 kg φθοριούχων αερίων θερμοκηπίου·
            
         
               γ)
            
            
               οι κάτοχοι πιστοποιητικού της κατηγορίας III μπορούν να ασκούν τη δραστηριότητα που προβλέπεται στο άρθρο 2 παράγραφος 1 στοιχείο β) όσον αφορά τον εξοπλισμό ψύξης, κλιματισμού και αντλιών θερμότητας που περιέχει λιγότερο από 3 kg ή, στην περίπτωση των ερμητικώς σφραγισμένων συστημάτων που φέρουν τη σχετική επισήμανση, λιγότερο από 6 kg φθοριούχων αερίων θερμοκηπίου·
            
         
               δ)
            
            
               οι κάτοχοι πιστοποιητικού της κατηγορίας IV μπορούν να ασκούν τη δραστηριότητα που προβλέπεται στο άρθρο 2 παράγραφος 1 στοιχείο α), υπό την προϋπόθεση ότι αυτή δεν απαιτεί παρέμβαση στο κύκλωμα ψύξης το οποίο περιέχει φθοριούχα αέρια θερμοκηπίου.
            
         3.   Η παράγραφος 1 δεν εφαρμόζεται στις ακόλουθες περιπτώσεις:
   
               α)
            
            
               για μέγιστη περίοδο 2 ετών, στα μέλη του προσωπικού που ασκούν μια από τις δραστηριότητες του άρθρου 2 παράγραφος 1 και έχουν εγγραφεί σε κύκλο μαθημάτων με σκοπό την απόκτηση πιστοποιητικού το οποίο καλύπτει την οικεία δραστηριότητα, υπό την προϋπόθεση ότι τα εν λόγω μέλη του προσωπικού ασκούν τη δραστηριότητα αυτή υπό την επίβλεψη προσώπου που είναι κάτοχος πιστοποιητικού το οποίο καλύπτει τη συγκεκριμένη δραστηριότητα·
            
         
               β)
            
            
               στα μέλη του προσωπικού που εκτελούν εργασίες σκληρής ετερογενούς συγκόλλησης, μαλακής ετερογενούς συγκόλλησης και αυτογενούς συγκόλλησης μερών συστήματος ή τεμαχίων εξοπλισμού στο πλαίσιο μιας από τις δραστηριότητες του άρθρου 2 παράγραφος 1 και τα οποία διαθέτουν τα προσόντα που απαιτεί η εθνική νομοθεσία, υπό την προϋπόθεση ότι επιβλέπονται από πρόσωπο που είναι κάτοχος πιστοποιητικού το οποίο καλύπτει την εν λόγω δραστηριότητα·
            
         
               γ)
            
            
               στο προσωπικό που επιφορτίζεται με την ανάκτηση φθοριούχων αερίων θερμοκηπίου από εξοπλισμό που εμπίπτει στις διατάξεις της οδηγίας 2002/96/ΕΚ, με φορτίο φθοριούχων αερίων θερμοκηπίου μικρότερο των 3 kg, σε εγκαταστάσεις που καλύπτονται από άδεια σύμφωνα με το άρθρο 6 παράγραφος 2 της εν λόγω οδηγίας, υπό την προϋπόθεση ότι το εν λόγω προσωπικό απασχολείται από την εταιρεία που είναι κάτοχος της άδειας και ότι από βεβαίωση ικανότητας που χορηγείται από τον κάτοχο της άδειας προκύπτει ότι το προσωπικό αυτό έχει ολοκληρώσει κύκλο μαθημάτων που αφορά τις ελάχιστες δεξιότητες και γνώσεις οι οποίες αντιστοιχούν στην κατηγορία III και απαριθμούνται στο παράρτημα του παρόντος κανονισμού.
            
         4.   Τα κράτη μέλη μπορούν να αποφασίσουν ότι, για χρονική περίοδο η οποία δεν υπερβαίνει την ημερομηνία που ορίζεται στο άρθρο 5 παράγραφος 4 του κανονισμού (ΕΚ) αριθ. 842/2006, η παράγραφος 1 δεν εφαρμόζεται στο προσωπικό που ασκεί μια ή περισσότερες από τις δραστηριότητες που προβλέπονται στο άρθρο 2 παράγραφος 1 του παρόντος κανονισμού πριν από την ημερομηνία που ορίζεται στο άρθρο 5 παράγραφος 2 του κανονισμού (ΕΚ) αριθ. 842/2006.
   Για τους σκοπούς των απαιτήσεων του κανονισμού (ΕΚ) αριθ. 842/2006, το προσωπικό αυτό θεωρείται πιστοποιημένο για τις ανωτέρω δραστηριότητες κατά τη χρονική περίοδο που ορίζεται στο πρώτο εδάφιο.
   Άρθρο 5
   Πιστοποιητικά που χορηγούνται στο προσωπικό
   1.   Φορέας πιστοποίησης, κατά την έννοια του άρθρου 10, χορηγεί πιστοποιητικό στο προσωπικό που έχει επιτύχει σε θεωρητικές και πρακτικές εξετάσεις οι οποίες διοργανώνονται από φορέα αξιολόγησης κατά την έννοια του άρθρου 11 και καλύπτουν τις ελάχιστες δεξιότητες και γνώσεις που απαριθμούνται στο παράρτημα, για την αντίστοιχη κατηγορία.
   2.   Το εν λόγω πιστοποιητικό περιλαμβάνει τουλάχιστον τα ακόλουθα στοιχεία:
   
               α)
            
            
               το όνομα του φορέα πιστοποίησης, το πλήρες ονοματεπώνυμο του κατόχου, τον αριθμό του πιστοποιητικού και, ενδεχομένως, την ημερομηνία λήξης·
            
         
               β)
            
            
               την κατηγορία πιστοποίησης του προσωπικού, όπως ορίζεται στο άρθρο 4 παράγραφος 2, και τις συναφείς δραστηριότητες τις οποίες επιτρέπεται να ασκεί ο κάτοχος του πιστοποιητικού·
            
         
               γ)
            
            
               την ημερομηνία χορήγησης και την υπογραφή του χορηγήσαντος.
            
         3.   Όταν υφιστάμενο σύστημα πιστοποίησης βάσει εξετάσεων καλύπτει τις ελάχιστες δεξιότητες και γνώσεις που απαριθμούνται στο παράρτημα για συγκεκριμένη κατηγορία και πληροί τις απαιτήσεις των άρθρων 10 και 11, πλην όμως η σχετική βεβαίωση δεν περιλαμβάνει τα στοιχεία που απαριθμούνται στην παράγραφο 2 του παρόντος άρθρου, ο φορέας πιστοποίησης κατά την έννοια του άρθρου 10 μπορεί να χορηγήσει πιστοποιητικό στον κάτοχο των συγκεκριμένων προσόντων, για την αντίστοιχη κατηγορία, χωρίς να είναι αναγκαία η επανάληψη των εξετάσεων.
   4.   Όταν υφιστάμενο σύστημα πιστοποίησης βάσει εξετάσεων πληροί τις απαιτήσεις των άρθρων 10 και 11 και καλύπτει τμήμα των ελάχιστων δεξιοτήτων συγκεκριμένης κατηγορίας οι οποίες απαριθμούνται στο παράρτημα, οι φορείς πιστοποίησης μπορούν να χορηγούν πιστοποιητικό για την αντίστοιχη κατηγορία, υπό την προϋπόθεση ότι ο αιτών υποβάλλεται σε συμπληρωματικές εξετάσεις σχετικές με τις δεξιότητες και γνώσεις που δεν καλύπτονται από το υφιστάμενο πιστοποιητικό, τις οποίες διοργανώνει ο φορέας αξιολόγησης κατά την έννοια του άρθρου 11.
   Άρθρο 6
   Προσωρινά πιστοποιητικά που χορηγούνται στο προσωπικό
   1.   Τα κράτη μέλη μπορούν να εφαρμόσουν σύστημα προσωρινής πιστοποίησης για το προσωπικό που αναφέρεται στο άρθρο 2 παράγραφος 1, σύμφωνα με την παράγραφο 2 ή 3, ή τις παραγράφους 2 και 3, του παρόντος άρθρου.
   Η ισχύς των προσωρινών πιστοποιητικών που αναφέρονται στις παραγράφους 2 και 3 λήγει το αργότερο στις 4 Ιουλίου 2011.
   2.   Τα μέλη του προσωπικού που είναι κάτοχοι βεβαίωσης η οποία χορηγήθηκε στο πλαίσιο υφιστάμενων συστημάτων αξιολόγησης για τις δραστηριότητες που αναφέρονται στο άρθρο 2 παράγραφος 1, θεωρούνται ως κάτοχοι προσωρινού πιστοποιητικού.
   Τα κράτη μέλη προσδιορίζουν τις βεβαιώσεις που ισοδυναμούν με προσωρινά πιστοποιητικά για την αντίστοιχη κατηγορία που ορίζεται στο άρθρο 4 παράγραφος 2.
   3.   Στο προσωπικό με επαγγελματική εμπειρία στις δραστηριότητες των κατηγοριών που ορίζονται στο άρθρο 4 παράγραφος 2, η οποία είχε αποκτηθεί πριν από την ημερομηνία που ορίζεται στο άρθρο 5 παράγραφος 2 του κανονισμού (ΕΚ) αριθ. 842/2006, χορηγείται προσωρινό πιστοποιητικό από οντότητα που ορίζεται από το κράτος μέλος.
   Στο προσωρινό πιστοποιητικό αναγράφονται η κατηγορία κατά την έννοια του άρθρου 4 παράγραφος 2 και η ημερομηνία λήξης.
   Άρθρο 7
   Πιστοποίηση εταιρειών
   1.   Οι εταιρείες που αναφέρονται στο άρθρο 2 παράγραφος 2 είναι κάτοχοι πιστοποιητικού κατά την έννοια του άρθρου 8 ή του άρθρου 9.
   2.   Τα κράτη μέλη μπορούν να αποφασίσουν ότι, για περίοδο που δεν υπερβαίνει την ημερομηνία που ορίζεται στο άρθρο 5 παράγραφος 4 του κανονισμού (ΕΚ) αριθ. 842/2006, η παράγραφος 1 δεν εφαρμόζεται στις εταιρείες που ασκούν μια ή περισσότερες από τις δραστηριότητες που προβλέπονται στο άρθρο 2 παράγραφος 2 του παρόντος κανονισμού πριν από την ημερομηνία που ορίζεται στο άρθρο 5 παράγραφος 2 του κανονισμού (ΕΚ) αριθ. 842/2006.
   Άρθρο 8
   Πιστοποιητικά που χορηγούνται στις εταιρείες
   1.   Οργανισμός πιστοποίησης κατά την έννοια του άρθρου 10 χορηγεί πιστοποιητικό σε εταιρεία για μία ή περισσότερες από τις δραστηριότητες του άρθρου 2 παράγραφος 2, εφόσον πληρούνται οι ακόλουθες απαιτήσεις:
   
               α)
            
            
               απασχόληση πιστοποιημένου σύμφωνα με το άρθρο 5 προσωπικού, για τις δραστηριότητες που απαιτούν πιστοποίηση, σε αριθμούς που αρκούν για την κάλυψη του αναμενόμενου όγκου δραστηριοτήτων·
            
         
               β)
            
            
               αποδεδειγμένη διάθεση των αναγκαίων εργαλείων και διαδικασιών στο προσωπικό που ασκεί τις δραστηριότητες για τις οποίες απαιτείται πιστοποίηση.
            
         2.   Το εν λόγω πιστοποιητικό περιλαμβάνει τουλάχιστον τα ακόλουθα στοιχεία:
   
               α)
            
            
               το όνομα του φορέα πιστοποίησης, το πλήρες ονοματεπώνυμο του κατόχου, αριθμό πιστοποιητικού και, ενδεχομένως, την ημερομηνία λήξης·
            
         
               β)
            
            
               τις δραστηριότητες που επιτρέπεται να ασκεί ο κάτοχος του πιστοποιητικού·
            
         
               γ)
            
            
               την ημερομηνία χορήγησης και την υπογραφή του χορηγήσαντος.
            
         Άρθρο 9
   Προσωρινά πιστοποιητικά για εταιρείες
   1.   Τα κράτη μέλη μπορούν να εφαρμόσουν σύστημα προσωρινής πιστοποίησης για τις εταιρείες που αναφέρονται στο άρθρο 2 παράγραφος 2, σύμφωνα με την παράγραφο 2 ή 3, ή τις παραγράφους 2 και 3, του παρόντος άρθρου.
   Τα προσωρινά πιστοποιητικά που αναφέρονται στις παραγράφους 2 και 3 λήγουν το αργότερο στις 4 Ιουλίου 2011.
   2.   Οι εταιρείες που πιστοποιούνται στο πλαίσιο υφιστάμενων συστημάτων πιστοποίησης για τις δραστηριότητες που αναφέρονται στο άρθρο 2 παράγραφος 2 θεωρούνται ως κάτοχοι προσωρινού πιστοποιητικού.
   Τα κράτη μέλη προσδιορίζουν τις βεβαιώσεις που ισοδυναμούν με προσωρινά πιστοποιητικά για τις δραστηριότητες του άρθρου 2 παράγραφος 2 τις οποίες επιτρέπεται να ασκεί ο κάτοχος.
   3.   Στις εταιρείες που απασχολούν προσωπικό που είναι κάτοχος πιστοποιητικού για τις δραστηριότητες που απαιτούν πιστοποίηση για τους σκοπούς του άρθρου 2 παράγραφος 2, χορηγείται προσωρινό πιστοποιητικό από οντότητα που ορίζεται από το κράτος μέλος.
   Στο προσωρινό πιστοποιητικό αναγράφονται οι δραστηριότητες τις οποίες επιτρέπεται να ασκεί ο κάτοχος και η ημερομηνία λήξης.
   Άρθρο 10
   Φορέας πιστοποίησης
   1.   Ο φορέας πιστοποίησης συνιστάται με εθνικές νομοθετικές ή κανονιστικές πράξεις ή ορίζεται από την αρμόδια αρχή κράτους μέλους ή από άλλες, εξουσιοδοτημένες προς τούτο οντότητες, για τη χορήγηση πιστοποιητικών στο προσωπικό ή στις εταιρείες που ασκούν μια ή περισσότερες από τις αναφερόμενες στο άρθρο 2 δραστηριότητες.
   Κατά την άσκηση των δραστηριοτήτων του, ο φορέας πιστοποίησης είναι ανεξάρτητος και αμερόληπτος.
   2.   Ο φορέας πιστοποίησης θεσπίζει και εφαρμόζει τις διαδικασίες έκδοσης, αναστολής και ανάκλησης των πιστοποιητικών.
   3.   Ο φορέας πιστοποίησης τηρεί αρχεία που επιτρέπουν την επαλήθευση της κατάστασης πιστοποιημένων προσώπων ή εταιρειών. Τα αρχεία συνιστούν την απόδειξη της πλήρους διεκπεραίωσης της διαδικασίας πιστοποίησης. Τα αρχεία διατηρούνται τουλάχιστον επί πενταετία.
   Άρθρο 11
   Φορέας αξιολόγησης
   1.   Φορέας ο οποίος ορίζεται από την αρμόδια αρχή κράτους μέλους ή από άλλες, εξουσιοδοτημένες προς τούτο οντότητες, διοργανώνει εξετάσεις για το προσωπικό που αναφέρεται στο άρθρο 2 παράγραφος 1. Ένας φορέας πιστοποίησης κατά την έννοια του άρθρου 10 μπορεί να ενεργεί και ως φορέας αξιολόγησης.
   Κατά την άσκηση των δραστηριοτήτων του, ο φορέας αξιολόγησης είναι ανεξάρτητος και αμερόληπτος.
   2.   Οι εξετάσεις προγραμματίζονται και διαρθρώνονται κατά τρόπον ώστε να εξασφαλίζεται ότι καλύπτουν τις ελάχιστες δεξιότητες και γνώσεις που απαριθμούνται στο παράρτημα.
   3.   Ο φορέας αξιολόγησης θεσπίζει διαδικασίες υποβολής εκθέσεων και τηρεί αρχεία για την τεκμηρίωση των ατομικών και των συνολικών αποτελεσμάτων της αξιολόγησης.
   4.   Ο φορέας αξιολόγησης μεριμνά ώστε οι οριζόμενοι για μια δοκιμασία εξεταστές να γνωρίζουν πλήρως τις μεθόδους και τα έγγραφα των εξετάσεων και να διαθέτουν την κατάλληλη ικανότητα στον τομέα που αποτελεί το αντικείμενο των εξετάσεων. Εξασφαλίζει επίσης τη διάθεση του αναγκαίου εξοπλισμού, εργαλείων και υλικών για τις πρακτικές δοκιμασίες.
   Άρθρο 12
   Κοινοποίηση
   1.   Το αργότερο στις 4 Ιουλίου 2008, τα κράτη μέλη γνωστοποιούν στην Επιτροπή την πρόθεσή τους να εφαρμόσουν σύστημα προσωρινής πιστοποίησης σύμφωνα με το άρθρο 6 ή το άρθρο 9 ή αμφότερα.
   2.   Το αργότερο στις 4 Ιανουαρίου 2009, τα κράτη μέλη γνωστοποιούν στην Επιτροπή, κατά περίπτωση, τις οντότητες που έχουν ορίσει για τη χορήγηση προσωρινών πιστοποιητικών και κοινοποιούν τις θεσπισθείσες εθνικές διατάξεις δυνάμει των οποίων τα έγγραφα που εκδίδονται στο πλαίσιο υφιστάμενων συστημάτων πιστοποίησης θεωρούνται ως προσωρινά πιστοποιητικά.
   3.   Το αργότερο στις 4 Ιανουαρίου 2009, τα κράτη μέλη γνωστοποιούν στην Επιτροπή, με τη μορφή που καθορίζεται στον κανονισμό (ΕΚ) αριθ. 308/2008, τα ονόματα και τα στοιχεία επικοινωνίας των φορέων πιστοποίησης προσωπικού και εταιρειών κατά την έννοια του άρθρου 10, καθώς και τους τίτλους των πιστοποιητικών τα οποία χορηγούνται στο προσωπικό που πληροί τις απαιτήσεις του άρθρου 5 και στις εταιρείες που πληρούν τις απαιτήσεις του άρθρου 8.
   4.   Τα κράτη μέλη επικαιροποιούν τα στοιχεία που κοινοποιούνται σύμφωνα με την παράγραφο 3 με κάθε σχετική νέα πληροφορία και τα υποβάλουν πάραυτα στην Επιτροπή.
   Άρθρο 13
   Όροι αμοιβαίας αναγνώρισης
   1.   Η αμοιβαία αναγνώριση των πιστοποιητικών που εκδίδονται σε άλλα κράτη μέλη εφαρμόζεται μόνο στα πιστοποιητικά που χορηγούνται σύμφωνα με το άρθρο 5, όσον αφορά το προσωπικό, και σύμφωνα με το άρθρο 8, όσον αφορά τις εταιρείες.
   2.   Τα κράτη μέλη μπορούν να απαιτούν από τους κατόχους πιστοποιητικών που έχουν εκδοθεί σε άλλο κράτος μέλος να καταθέτουν μετάφραση του οικείου πιστοποιητικού σε άλλη επίσημη γλώσσα της Κοινότητας.
   Άρθρο 14
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 161 της 14.6.2006, σ. 1.
   
      (2)  ΕΕ L 37 της 13.2.2003, σ. 24. Οδηγία όπως τροποποιήθηκε με την οδηγία 2003/108/ΕΚ (ΕΕ L 345 της 31.12.2003, σ. 106).
   
      (3)  Βλέπε σελίδα 28 της παρούσας Επίσημης Εφημερίδας.
   
      (4)  ΕΕ L 244 της 29.9.2000, σ. 1. Κανονισμός όπως τροποποιήθηκε τελευταία με την απόφαση 2007/540/ΕΚ της Επιτροπής (ΕΕ L 198 της 31.7.2007, σ. 35).
   
      ΠΑΡΑΡΤΗΜΑ
      Ελάχιστες απαιτήσεις όσον αφορά τις δεξιότητες και γνώσεις που πρέπει να αξιολογούνται από τους φορείς αξιολόγησης
      
                  1.
               
               
                  Οι εξετάσεις για καθεμία από τις κατηγορίες που αναφέρονται στο άρθρο 4 παράγραφος 2 περιλαμβάνουν:
                  
                              α)
                           
                           
                              θεωρητική δοκιμασία που περιλαμβάνει μια ή περισσότερες ερωτήσεις με τις οποίες ελέγχονται οι δεξιότητες ή γνώσεις που υποδεικνύονται στις στήλες «Κατηγορίες» με το γράμμα (Τ)·
                           
                        
                              β)
                           
                           
                              πρακτική δοκιμασία κατά την οποία ο αιτών εκτελεί με τη βοήθεια του κατάλληλου υλικού, εργαλείων και εξοπλισμού, την αντίστοιχη εργασία που υποδεικνύεται στις στήλες «Κατηγορίες» με το γράμμα (P).
                           
                        
            
                  2.
               
               
                  Οι εξετάσεις καλύπτουν καθεμία από τις ομάδες δεξιοτήτων και γνώσεων 1, 2, 3, 4, 5 και 10.
               
            
                  3.
               
               
                  Οι εξετάσεις καλύπτουν τουλάχιστον μια από τις ομάδες δεξιοτήτων και γνώσεων 6, 7, 8 και 9. Ο υποψήφιος δεν γνωρίζει, πριν από τις εξετάσεις, σε ποιο από τα τέσσερα στοιχεία θα εξεταστεί.
               
            
                  4.
               
               
                  Εάν οι στήλες «Κατηγορίες» περιλαμβάνουν μόνο μια θέση που αντιστοιχεί σε περισσότερες της μιας θέσεις (περισσότερες της μιας δεξιότητες και γνώσεις) της στήλης «Δεξιότητες και γνώσεις», δεν είναι αναγκαίο να αποτελέσουν αντικείμενο της εξέτασης όλες οι δεξιότητες και γνώσεις.
               
            
         
      
                   
               
               
                  
                     ΚΑΤΗΓΟΡΙΕΣ
                  
               
            
                  
                     ΔΕΞΙΟΤΗΤΕΣ ΚΑΙ ΓΝΩΣΕΙΣ
                  
               
               
                  I
               
               
                  II
               
               
                  III
               
               
                  IV
               
            
                  
                     1
                  
               
               
                  
                     Βασική θερμοδυναμική
                  
               
            
                  1.01
               
               
                  Γνώση των βασικών προτύπων μονάδων ISO για τη θερμοκρασία, την πίεση, τη μάζα, την πυκνότητα, την ενέργεια
               
               
                  T
               
               
                  T
               
               
                  —
               
               
                  T
               
            
                  1.02
               
               
                  Κατανόηση της βασικής θεωρίας των συστημάτων ψύξης: βασική θερμοδυναμική (ορολογία, βασικές παράμετροι και διεργασίες όπως υπερθέρμανση, πλευρά υψηλής πίεσης, θερμότητα συμπίεσης, ενθαλπία, ψυκτικό αποτέλεσμα, πλευρά χαμηλής πίεσης, υπόψυξη), ιδιότητες και θερμοδυναμικές μετατροπές των ψυκτικών μέσων, όπου συμπεριλαμβάνεται η ταυτοποίηση ζεοτροπικών μειγμάτων και της κατάστασης των ρευστών
               
               
                  T
               
               
                  T
               
               
                  —
               
               
                  —
               
            
                  1.03
               
               
                  Χρήση σχετικών πινάκων και διαγραμμάτων και ερμηνεία τους στο πλαίσιο του ελέγχου για έμμεσες διαρροές (συμπεριλαμβανομένου του ελέγχου ομαλής λειτουργίας του συστήματος): διάγραμμα log p/h, πίνακες κορεσμού ψυκτικού μέσου, διάγραμμα απλού κύκλου ψύξης με συμπίεση
               
               
                  T
               
               
                  T
               
               
                  —
               
               
                  —
               
            
                  1.04
               
               
                  Περιγραφή της λειτουργίας των κύριων μερών του συστήματος (συμπιεστής, εξατμιστής, συμπυκνωτής, θερμοστατικές εκτονωτικές βαλβίδες) και των θερμοδυναμικών μετατροπών του ψυκτικού μέσου
               
               
                  T
               
               
                  T
               
               
                  —
               
               
                  —
               
            
                  1.05
               
               
                  Γνώση της βασικής λειτουργίας των ακόλουθων κατασκευαστικών στοιχείων που χρησιμοποιούνται σε συστήματα ψύξης, καθώς και του ρόλου και της σημασίας τους στην πρόληψη και τον εντοπισμό διαρροών ψυκτικού μέσου: α) βαλβίδες (ένσφαιρες δικλείδες, διαφράγματα μεμβράνης, βαλβίδες ρύθμισης ροής, ανακουφιστικές βαλβίδες), β) όργανα ελέγχου θερμοκρασίας και πίεσης, γ) δείκτες στάθμης υγρών και δείκτες υγρασίας, δ) όργανα ελέγχου απόψυξης, ε) διατάξεις προστασίας συστήματος, στ) συσκευές μέτρησης όπως θερμόμετρα, ζ) συστήματα ελέγχου του ελαίου, η) δοχεία συλλογής ψυκτικού υγρού, θ) ελαιοδιαχωριστήρες
               
               
                  —
               
               
                  —
               
               
                  —
               
            
                  
                     2
                  
               
               
                  
                     Περιβαλλοντικές επιπτώσεις των ψυκτικών μέσων και αντίστοιχοι περιβαλλοντικοί κανονισμοί
                  
               
            
                  2.01
               
               
                  Βασικές γνώσεις σχετικά με την αλλαγή του κλίματος και με το πρωτόκολλο του Κιότο
               
               
                  T
               
               
                  T
               
               
                  T
               
               
                  T
               
            
                  2.02
               
               
                  Βασικές γνώσεις σχετικά με το δυναμικό υπερθέρμανσης του πλανήτη (GWP), τη χρήση φθοριούχων αερίων θερμοκηπίου και άλλων ουσιών ως ψυκτικών μέσων, τις κλιματικές επιπτώσεις των εκπομπών φθοριούχων αερίων (τάξη μεγέθους των οικείων GWP) και με τις σχετικές διατάξεις του κανονισμού (ΕΚ) αριθ. 842/2006, καθώς και των κανονισμών εφαρμογής του εν λόγω κανονισμού
               
               
                  T
               
               
                  T
               
               
                  T
               
               
                  T
               
            
                  
                     3
                  
               
               
                  
                     Έλεγχοι πριν από τη θέση σε λειτουργία, μετά από μακρά περίοδο αχρησίας, μετά από παρεμβάσεις συντήρησης ή επισκευής ή κατά τη λειτουργία
                  
               
            
                  3.01
               
               
                  Διεξαγωγή δοκιμής πίεσης ώστε να ελεγχθεί η αντοχή του συστήματος
               
               
                  P
               
               
                  P
               
               
                  —
               
               
                  —
               
            
                  3.02
               
               
                  Διεξαγωγή δοκιμής πίεσης ώστε να ελεγχθεί η στεγανότητα του συστήματος
               
            
                  3.03
               
               
                  Χρήση αντλίας κενού
               
            
                  3.04
               
               
                  Εκκένωση του συστήματος ώστε να αφαιρεθεί ο αέρας και η υγρασία σύμφωνα με τη συνήθη πρακτική
               
            
                  3.05
               
               
                  Καταγραφή των δεδομένων στο αρχείο του συστήματος και σύνταξη έκθεσης σχετικά με μία ή περισσότερες δοκιμές και ελέγχους που διενεργήθηκαν κατά την εξέταση
               
               
                  T
               
               
                  T
               
               
                  —
               
               
                  —
               
            
                  
                     4
                  
               
               
                  
                     Έλεγχοι για διαρροές
                  
               
            
                  4.01
               
               
                  Γνώση των πιθανών σημείων διαρροής του εξοπλισμού ψύξης, κλιματισμού και αντλιών θερμότητας
               
               
                  T
               
               
                  T
               
               
                  —
               
               
                  T
               
            
                  4.02
               
               
                  Εξέταση του αρχείου του συστήματος πριν από κάθε έλεγχο για διαρροές, ώστε να αντληθούν πληροφορίες σχετικά με επαναλαμβανόμενα προβλήματα ή προβληματικά τμήματα του συστήματος τα οποία απαιτούν ιδιαίτερη προσοχή
               
               
                  T
               
               
                  T
               
               
                  —
               
               
                  T
               
            
                  4.03
               
               
                  Οπτική και χειρωνακτική επιθεώρηση ολόκληρου του συστήματος σύμφωνα με τον κανονισμό (ΕΚ) αριθ. 1516/2007 της Επιτροπής, της 19ης Δεκεμβρίου 2007, περί θεσπίσεως, κατ’ εφαρμογή του κανονισμού (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, των στοιχειωδών προδιαγραφών των ελέγχων για τον εντοπισμό διαρροής σε σταθερό εξοπλισμό ψύξης, κλιματισμού και αντλίες θερμότητας που περιέχουν ορισμένα φθοριούχα αέρια θερμοκηπίου (1)
                  
               
               
                  P
               
               
                  P
               
               
                  —
               
               
                  P
               
            
                  4.04
               
               
                  Έλεγχος του συστήματος για διαρροές, με τη χρήση έμμεσης μεθόδου, σύμφωνα με τον κανονισμό (ΕΚ) αριθ. 1516/2007 της Επιτροπής, και του εγχειριδίου οδηγιών χρήσης του συστήματος
               
               
                  P
               
               
                  P
               
               
                  —
               
               
                  P
               
            
                  4.05
               
               
                  Χρήση φορητών συσκευών —όπως μανόμετρα, θερμόμετρα και πολύμετρα για τη μέτρηση Volt/Amp/Ohm— στο πλαίσιο έμμεσων μεθόδων ελέγχου των διαρροών και ερμηνεία των παραμέτρων που μετρήθηκαν
               
               
                  P
               
               
                  P
               
               
                  —
               
               
                  P
               
            
                  4.06
               
               
                  Έλεγχος του συστήματος για διαρροές, με τη χρήση άμεσης μεθόδου που αναφέρεται στον κανονισμό (ΕΚ) αριθ. 1516/2007 της Επιτροπής
               
               
                  P
               
               
                  —
               
               
                  —
               
               
                  —
               
            
                  4.07
               
               
                  Έλεγχος του συστήματος για διαρροές, με τη χρήση άμεσης μεθόδου που δεν συνεπάγεται παρέμβαση στο κύκλωμα ψύξης και η οποία αναφέρεται στον κανονισμό (ΕΚ) αριθ. 1516/2007 της Επιτροπής
               
               
                  —
               
               
                  P
               
               
                  —
               
               
                  P
               
            
                  4.08
               
               
                  Χρήση ηλεκτρονικής συσκευής εντοπισμού διαρροών
               
               
                  P
               
               
                  P
               
               
                  —
               
               
                  P
               
            
                  4.09
               
               
                  Συμπλήρωση των δεδομένων στο αρχείο του συστήματος
               
               
                  T
               
               
                  T
               
               
                  —
               
               
                  T
               
            
                  
                     5
                  
               
               
                  
                     Φιλικός προς το περιβάλλον χειρισμός του συστήματος και του ψυκτικού μέσου κατά την εγκατάσταση, τη συντήρηση, την εξυπηρέτηση ή την ανάκτηση
                  
               
            
                  5.01
               
               
                  Σύνδεση και αποσύνδεση των μετρητών ελέγχου και των γραμμών κατά τρόπο ώστε να ελαχιστοποιούνται οι εκπομπές
               
               
                  P
               
               
                  P
               
               
                  —
               
               
                  —
               
            
                  5.02
               
               
                  Εκκένωση και πλήρωση φιάλης ψυκτικού μέσου, τόσο σε υγρή όσο και σε αέρια κατάσταση
               
               
                  P
               
               
                  P
               
               
                  P
               
               
                  —
               
            
                  5.03
               
               
                  Χρήση εξοπλισμού ανάκτησης του ψυκτικού μέσου καθώς και σύνδεση και αποσύνδεση του εν λόγω εξοπλισμού κατά τρόπο ώστε να ελαχιστοποιούνται οι εκπομπές
               
               
                  P
               
               
                  P
               
               
                  P
               
               
                  —
               
            
                  5.04
               
               
                  Εκκένωση, από σύστημα, ελαίου που έχει ρυπανθεί με φθοριούχα αέρια θερμοκηπίου
               
               
                  P
               
               
                  P
               
               
                  P
               
               
                  —
               
            
                  5.05
               
               
                  Προσδιορισμός της κατάστασης (υγρή, αέρια) και των συνθηκών (υπόψυξη, κορεσμός ή υπερθέρμανση) του ψυκτικού μέσου πριν από την πλήρωση, ώστε να εξασφαλίζεται η υιοθέτηση της ορθής μεθόδου και του κατάλληλου όγκου πλήρωσης. Πλήρωση του συστήματος με ψυκτικό μέσο (τόσο σε υγρή όσο και σε αέρια κατάσταση) χωρίς απώλειες ψυκτικού μέσου
               
               
                  P
               
               
                  P
               
               
                  —
               
               
                  —
               
            
                  5.06
               
               
                  Χρήση πλάστιγγας για τη ζύγιση του ψυκτικού μέσου
               
               
                  P
               
               
                  P
               
               
                  P
               
               
                  —
               
            
                  5.07
               
               
                  Καταγραφή στο αρχείο του συστήματος όλων των πληροφοριών σχετικά με το ψυκτικό μέσο που ανακτήθηκε ή προστέθηκε
               
               
                  T
               
               
                  T
               
               
                  —
               
               
                  —
               
            
                  5.08
               
               
                  Γνώση των απαιτήσεων και διαδικασιών χειρισμού, αποθήκευσης και μεταφοράς ρυπανθέντων ψυκτικών μέσων και ελαίων
               
               
                  T
               
               
                  T
               
               
                  T
               
               
                  —
               
            
                  
                     6
                  
               
               
                  
                     Στοιχείο: εγκατάσταση, θέση σε λειτουργία και συντήρηση παλινδρομικών, κοχλιωτών και σπειροειδών συμπιεστών, μονοβάθμιων ή διβάθμιων
                  
               
            
                  6.01
               
               
                  Εξήγηση της αρχής λειτουργίας του συμπιεστή (συμπεριλαμβανομένων του οργάνου ελέγχου της ισχύος και του κυκλώματος λίπανσης) και των σχετικών κινδύνων διαρροής ή διαφυγής ψυκτικού μέσου
               
               
                  T
               
               
                  T
               
               
                  —
               
               
                  —
               
            
                  6.02
               
               
                  Ορθή εγκατάσταση συμπιεστή, συμπεριλαμβανομένου του εξοπλισμού ελέγχου και ασφαλείας, κατά τρόπο ώστε να αποκλείεται κάθε διαρροή ή διαφυγή από τη στιγμή που το σύστημα τεθεί σε λειτουργία
               
               
                  P
               
               
                  —
               
               
                  —
               
               
                  —
               
            
                  6.03
               
               
                  Ρύθμιση των διακοπτών ασφαλείας και ελέγχου
               
               
                  P
               
               
                  —
               
               
                  —
               
               
                  —
               
            
                  6.04
               
               
                  Ρύθμιση των βαλβίδων αναρρόφησης και κατάθλιψης
               
            
                  6.05
               
               
                  Έλεγχος του συστήματος επιστροφής του ελαίου
               
            
                  6.06
               
               
                  Εκκίνηση και διακοπή λειτουργίας συμπιεστή και έλεγχος της εύρυθμης λειτουργίας του, συμπεριλαμβανομένων μετρήσεων κατά τη διάρκεια της λειτουργίας του συμπιεστή
               
               
                  P
               
               
                  —
               
               
                  —
               
               
                  —
               
            
                  6.07
               
               
                  Σύνταξη έκθεσης για την κατάσταση του συμπιεστή, επισημαίνοντας κάθε πρόβλημα λειτουργίας που ενδέχεται να προκαλέσει βλάβη στο σύστημα και να οδηγήσει σε διαρροή ή διαφυγή ψυκτικού μέσου, εφόσον δεν ληφθούν σχετικά μέτρα
               
               
                  T
               
               
                  —
               
               
                  —
               
               
                  —
               
            
                  
                     7
                  
               
               
                  
                     Στοιχείο: εγκατάσταση, θέση σε λειτουργία και συντήρηση αερόψυκτων και υδρόψυκτων συμπυκνωτών
                  
               
            
                  7.01
               
               
                  Εξήγηση της αρχής λειτουργίας του συμπυκνωτή και των σχετικών κινδύνων διαρροής
               
               
                  T
               
               
                  T
               
               
                  —
               
               
                  —
               
            
                  7.02
               
               
                  Ρύθμιση του οργάνου ελέγχου της πίεσης κατάθλιψης
               
               
                  P
               
               
                  —
               
               
                  —
               
               
                  —
               
            
                  7.03
               
               
                  Ορθή εγκατάσταση συμπυκνωτή, συμπεριλαμβανομένου του εξοπλισμού ελέγχου και ασφαλείας, κατά τρόπο ώστε να αποκλείεται κάθε διαρροή ή διαφυγή από τη στιγμή που το σύστημα τεθεί σε λειτουργία
               
               
                  P
               
               
                  —
               
               
                  —
               
               
                  —
               
            
                  7.04
               
               
                  Ρύθμιση των διακοπτών ασφαλείας και ελέγχου
               
               
                  P
               
               
                  —
               
               
                  —
               
               
                  —
               
            
                  7.05
               
               
                  Έλεγχος των γραμμών κατάθλιψης και υγρού
               
            
                  7.06
               
               
                  Εξαέρωση του συμπυκνωτή από μη συμπυκνώσιμα αέρια, με τη χρήση διάταξης για εξαέρωση ψυκτικών συστημάτων
               
               
                  P
               
               
                  —
               
               
                  —
               
               
                  —
               
            
                  7.07
               
               
                  Εκκίνηση και διακοπή λειτουργίας συμπυκνωτή και έλεγχος της εύρυθμης λειτουργίας του, συμπεριλαμβανομένων μετρήσεων κατά τη λειτουργία
               
               
                  P
               
               
                  —
               
               
                  —
               
               
                  —
               
            
                  7.08
               
               
                  Έλεγχος της επιφάνειας του συμπυκνωτή
               
               
                  P
               
               
                  —
               
               
                  —
               
               
                  —
               
            
                  7.09
               
               
                  Σύνταξη έκθεσης για την κατάσταση του συμπυκνωτή, επισημαίνοντας κάθε πρόβλημα λειτουργίας που ενδέχεται να προκαλέσει βλάβη στο σύστημα και να οδηγήσει σε διαρροή ή διαφυγή ψυκτικού μέσου, εφόσον δεν ληφθούν σχετικά μέτρα
               
               
                  T
               
               
                  —
               
               
                  —
               
               
                  —
               
            
                  
                     8
                  
               
               
                  
                     Στοιχείο: εγκατάσταση, θέση σε λειτουργία και συντήρηση αερόψυκτων και υδρόψυκτων εξατμιστών
                  
               
            
                  8.01
               
               
                  Εξήγηση της αρχής λειτουργίας του εξατμιστή (συμπεριλαμβανομένου του συστήματος απόψυξης) και των σχετικών κινδύνων διαρροής
               
               
                  T
               
               
                  T
               
               
                  —
               
               
                  —
               
            
                  8.02
               
               
                  Ρύθμιση οργάνου του εξατμιστή που ελέγχει την πίεση εξάτμισης
               
               
                  P
               
               
                  —
               
               
                  —
               
               
                  —
               
            
                  8.03
               
               
                  Εγκατάσταση εξατμιστή, συμπεριλαμβανομένου του εξοπλισμού ελέγχου και ασφαλείας, κατά τρόπο ώστε να αποκλείεται κάθε διαρροή ή διαφυγή από τη στιγμή που το σύστημα τεθεί σε λειτουργία
               
               
                  P
               
               
                  —
               
               
                  —
               
               
                  —
               
            
                  8.04
               
               
                  Ρύθμιση των διακοπτών ασφαλείας και ελέγχου
               
               
                  P
               
               
                  —
               
               
                  —
               
               
                  —
               
            
                  8.05
               
               
                  Έλεγχος της ορθής θέσης των σωληνώσεων υγρού και αναρρόφησης
               
            
                  8.06
               
               
                  Έλεγχος της σωλήνωσης απόψυξης που λειτουργεί με θερμό αέριο
               
            
                  8.07
               
               
                  Ρύθμιση της βαλβίδας αυξομείωσης της πίεσης εξάτμισης
               
            
                  8.08
               
               
                  Εκκίνηση και διακοπή λειτουργίας εξατμιστή και έλεγχος της εύρυθμης λειτουργίας του, συμπεριλαμβανομένων μετρήσεων κατά τη λειτουργία
               
               
                  P
               
               
                  —
               
               
                  —
               
               
                  —
               
            
                  8.09
               
               
                  Έλεγχος της επιφάνειας του εξατμιστή
               
               
                  P
               
               
                  —
               
               
                  —
               
               
                  —
               
            
                  8.10
               
               
                  Σύνταξη έκθεσης για την κατάσταση του εξατμιστή, επισημαίνοντας κάθε πρόβλημα λειτουργίας που ενδέχεται να προκαλέσει βλάβη στο σύστημα και να οδηγήσει σε διαρροή ή διαφυγή ψυκτικού μέσου, εφόσον δεν ληφθούν σχετικά μέτρα
               
               
                  T
               
               
                  —
               
               
                  —
               
               
                  —
               
            
                  
                     9
                  
               
               
                  
                     Στοιχείο: εγκατάσταση, θέση σε λειτουργία και εξυπηρέτηση θερμοστατικών εκτονωτικών βαλβίδων και άλλων κατασκευαστικών στοιχείων
                  
               
            
                  9.01
               
               
                  Εξήγηση των βασικών αρχών λειτουργίας διαφόρων τύπων εκτονωτικών ρυθμιστών πίεσης (θερμοστατικές εκτονωτικές βαλβίδες, τριχοειδείς σωλήνες) και των σχετικών κινδύνων διαρροής
               
               
                  T
               
               
                  T
               
               
                  —
               
               
                  —
               
            
                  9.02
               
               
                  Ορθή εγκατάσταση βαλβίδων
               
               
                  P
               
               
                  —
               
               
                  —
               
               
                  —
               
            
                  9.03
               
               
                  Ρύθμιση μηχανικής/ηλεκτρονικής θερμοστατικής εκτονωτικής βαλβίδας
               
               
                  P
               
               
                  —
               
               
                  —
               
               
                  —
               
            
                  9.04
               
               
                  Ρύθμιση μηχανικών και ηλεκτρονικών θερμοστατών
               
            
                  9.05
               
               
                  Ρύθμιση πιεζοστατικής βαλβίδας
               
            
                  9.06
               
               
                  Ρύθμιση μηχανικών και ηλεκτρονικών περιοριστών πίεσης
               
            
                  9.07
               
               
                  Έλεγχος της λειτουργίας ελαιοδιαχωριστή
               
               
                  P
               
               
                  —
               
               
                  —
               
               
                  —
               
            
                  9.08
               
               
                  Έλεγχος της κατάστασης φίλτρου ξήρανσης
               
            
                  9.09
               
               
                  Σύνταξη έκθεσης για την κατάσταση των εν λόγω στοιχείων, επισημαίνοντας κάθε πρόβλημα λειτουργίας που ενδέχεται να προκαλέσει βλάβη στο σύστημα και να οδηγήσει σε διαρροή ή διαφυγή ψυκτικού μέσου, εφόσον δεν ληφθούν σχετικά μέτρα
               
               
                  T
               
               
                  —
               
               
                  —
               
               
                  —
               
            
                  
                     10
                  
               
               
                  
                     Σωληνώσεις: δημιουργία στεγανού δικτύου σωλήνων σε ψυκτικές εγκαταστάσεις
                  
               
            
                  10.01
               
               
                  Στεγανοί αρμοί με αυτογενή συγκόλληση, καθώς και με σκληρή ή/και μαλακή ετερογενή συγκόλληση μεταλλικών σωλήνων και αγωγών που μπορούν να χρησιμοποιηθούν σε συστήματα ψύξης, κλιματισμού ή αντλιών θερμότητας
               
               
                  P
               
               
                  P
               
               
                  —
               
               
                  —
               
            
                  10.02
               
               
                  Κατασκευή/έλεγχος στηριγμάτων των σωλήνων και των κατασκευαστικών στοιχείων
               
               
                  P
               
               
                  P
               
               
                  —
               
               
                  —
               
            
         (1)  ΕΕ L 335 της 20.12.2007, σ. 10.